
2.3 Tractament de fangs

[image: image3.png]2.3.1 Dipòsit i floculació

El fang que ve del decantador té aspecte líquid, ja que conté molta aigua, que cal eliminar en la mesura que es pugui, per tal de reduir el seu volum. 

Primerament el fang s’emmagatzema en un dipòsit en el qual  continua decantant-se. El fang més sòlid va cap al fons i a sobre hi queda aigua, la qual es retira i s’envia al principi del procés de depuració.

El fang que es retira pel fons del dipòsit es fa flocular mitjantçant l'addició d'un polielectròlit que ajuda a que les partícules de fang s'agrupin en grumolls més grossos, tal com es pot veure representat en aquests dibuixos.

2.3.2 Assecatge

El fang floculat passa a una centrífuga que elimina una part considerable de l’aigua que portava el fang, el qual queda amb un aspecte més pastós. El funcionament d’aquesta centrífuga està representat a l’esquema: 

·  El fang entra pel centre del cilindre que fa d’eix, i com que aquest cilindre gira a gran velocitat, per la força centrífuga el material és empès cap a les parets. 

·  Els grumolls de fang, més pesants, van caient a la part baixa, on el vis sens fi de l’eix els arrossega cap endarrera. El fang es va comprimint, perd aigua i surt deshidratat. 

·  El vis sens fi no arrossega l’aigua que s’ha separat del fang perquè és líquida i se li escapa, sortint pel sobreixidor a mesura que es va omplint l’aparell.

